Μορόν ντε λα Φροντέρα

Το Μορόν ντε λα Φροντέρα (στα ισπανικά: Morón de la Frontera) είναι δήμος και πόλη που βρίσκεται στην επαρχία της Σεβίλλης στην Ανδαλουσία. Ως πόλη ανάγεται στον οικισμό που υπήρχε ήδη από την προϊστορία στο χώρο του σημερινού κάστρου της. Οι Ρωμαίοι αποκαλούσαν την πόλη Maurorum, λόγω της παρουσιάς κατοίκων από την βόρεια Αφρική. Με την κατάκτηση της Κοιλάδας του Γουαδαλκιβίρ από τον Φερδινάνδο Γ΄ της Καστίλης στα μέσα του 13ου αιώνα, η αραβική πολίχνη Mawrur έλαβε τον επιθετικό προσδιορισμό «de la Frontera» ('του συνόρου') λόγω της εγγύτητας των συνόρων με το Εμιράτο της Γρανάδα. Η σύγχρονη ιστορία της κυριαρχείται από την παρουσία της ομώνυμης αεροπορικής βάσης, που από το 1953 χρησιμοποιείται από τις ΗΠΑ.

Παραπομπές 

Δήμοι της επαρχίας της Σεβίλλης